12. ข้อมูลอื่นที่เกี่ยวข้อง

  บุคคลอ้างอิงอื่น ๆ

  ๏ นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

ที่ตั้งสำนักงาน: เลขที่ 2/7 หมู่ 4 อาคารสถาบันวิทยาการตลาดทุน

  ตลาดหลักทรัพย์แห่งประเทศไทย ชั้น 2 นอร์ธปาร์ค

  แขวงทุ่งสองห้อง เขตหลักสี่ กรุงเทพฯ 10210

  โทรศัพท์ 0-2596-9000, 0-2596-9302-11

  โทรสาร 0-2832-4994 ถึง 0-2832-4996

  ๏ ผู้สอบบัญชีรับอนุญาต

  นายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182 และ/หรือ นางนงลักษณ์ พุ่มน้อย
  ผู้สอบบัญชีรับอนุญาตเลขที่ 4172 และ/หรือ นางสาวรุ้งนภา เลิศสุวรรณกุล
  ผู้สอบบบัญชีรับอนุญาตเลขที่ 3156 และ/หรือ นางสาวสุมาลี รีวลาบัณฑิต
  ผู้สอบบัญชีรับอนุญาตเลขที่ 3970 ในนามของบริษัท สำนักงาน เอินส์ท แอนด์ ยัง จำกัด
  เป็นผู้สอบบัญชีของบริษัทฯ โดยให้คนใดคนหนึ่ง
  เป็นผู้ทำการตรวจสอบและแสดงความเห็นงบการเงินของบริษัทฯ
  และในกรณีที่ผู้สอบบัญชีรับอนุญาตดังกล่าวข้างต้นไม่สามารถปฏิบัติงานได้ ให้บริษัท สำนักงาน
  เอินส์ท แอนด์ ยัง จำกัด จัดหาผู้สอบบัญชีรับอนุญาตอื่นของบริษัทฯ แทนได้

  ที่ตั้งสำนักงาน: บริษัท สำนักงาน เอินส์ท แอนด์ ยัง จำกัด

  193/136-137 อาคารเลครัชดา ชั้น 33

  ถนนรัชดาภิเษก (ใกล้ศูนย์ประชุมแห่งชาติสิริกิติ์)

  คลองเตย กรุงเทพฯ 10110

  โทร. 0-2264-0777, 0-2661-9190

  โทรสาร 0-2264-0789-90, 0-2661-9192

  ๏ ที่ปรึกษาทางการเงิน

  ธนาคาร ธนชาต จำกัด (มหาชน) ทะเบียนเลขที่ บมจ. 0107536001401

  ที่ตั้งสำนักงาน: 990 อาคารต้นสนทาวเวอร์ ชั้น 1, 2, 3, 14

  ถนนเพลินจิต แขวงลุมพินี เขตปทุมวัน กรุงเทพฯ 10330

  โทร. 0-2655-9000

  โทรสาร 0-2655-9001

  เว็บไซต์ www.thanachartbank.com

  ๏ สถาบันการเงินหรือบริษัทอื่น ๆ ที่ติดต่อประจำ

1.  ธนาคารกรุงไทย จำกัด (มหาชน)

1.  ธนาคารกรุงเทพ จำกัด (มหาชน)

2.  ธนาคารกสิกรไทย จำกัด (มหาชน)

3.  ธนาคารไทยพาณิชย์ จำกัด (มหาชน)

4.  ธนาคารไทยเครดิต จำกัด (มหาชน)

5.  ธนาคารนครหลวงไทย จำกัด (มหาชน)

6.  ธนาคารทหารไทย จำกัด (มหาชน)

7.  ธนคารยูโอบี จำกัด (มหาชน)

8.  ธนาคารเพื่อการส่งออกและนำเข้าแห่งประเทศไทย

9.  บริษัท เงินทุนสินเอเซีย จำกัด (มหาชน)

รายงานความเห็นคณะกรรมการตรวจสอบ

เรียน ท่านผู้ถือหุ้น

บริษัท ปทุมไรซมิล แอนด์ แกรนารี จำกัด (มหาชน)

คณะกรรมการบริษัท มีมติกำหนดองค์ประกอบ คุณสมบัติ วาระการดำรงตำแหน่ง
และหน้าที่ความรับผิดชอบของคณะกรรมการตรวจสอบของบริษัทฯ
เป็นลายลักษณ์อักษรในกฎบัตรคณะกรรมการตรวจสอบ ปัจจุบันคณะกรรมการตรวจสอบ
ประกอบด้วยกรรมการอิสระ ดังนี้

1. ศาสตราจารย์ไพจิตร โรจนวานิช ประธานกรรมการตรวจสอบ

2. ศาสตราจารย์ ดร.บุญรอด บิณฑสันต์ กรรมการตรวจสอบ

3. ดร.พรสิริ ปุณเกษม กรรมการตรวจสอบ

นางสาวยุพาพรรณ์ ปริตรานันท์ เลขานุการคณะกรรมการตรวจสอบ

ในรอบระยะเวลาบัญชีปี 2551/2552 คณะกรรมการตรวจสอบได้ประชุม รวม 16 ครั้ง
ซึ่งคณะกรรมการตรวจสอบ ได้เข้าร่วมประชุมครบองค์ประชุมทุกครั้ง
สรุปสาระสำคัญของงานที่ได้ปฏิบัติดังนี้

 สอบทานงบการเงินรายไตรมาส และงบการเงินประจำปี ร่วมกับผู้สอบบัญชี และฝ่ายจัดการ
โดยซักถามให้คำแนะนำและข้อคิดเห็นที่เป็นประโยชน์
เพื่อให้มั่นใจว่ากระบวนการจัดทำงบการเงินของบริษัทฯ
และการเปิดเผยข้อมูลที่สำคัญมีความถูกต้องเชื่อถือได้
โดยสอดคล้องกับกฎหมายและประกาศที่เกี่ยวข้อง และเป็นไปตามมาตรฐานการบัญชีที่รับรองทั่วไป
และถือปฏิบัติโดยสม่ำเสมอ

 พิจารณาให้ความเห็นเกี่ยวกับรายการเกี่ยวโยงกัน
หรือรายการที่อาจมีความขัดแย้งทางผลประโยชน์ ของบริษัทฯ และบริษัทย่อย
ว่าการทำรายการมีความสมเหตุสมผล ตามเงื่อนไขที่ตลาดหลักทรัพย์ฯ กำหนดไว้
โดยคำนึงถึงประโยชน์ของผู้ถือหุ้น

 สอบทานความเพียงพอของระบบการควบคุมภายในของบริษัทฯ
และบริษัทย่อยให้เหมาะสมและมีประสิทธิผล โดยพิจารณาจากรายงานของสายตรวจสอบภายใน
และของผู้สอบบัญชีพร้อมให้ ข้อเสนอแนะเพิ่มเติม
ประกอบกับพิจารณาผลการประเมินระบบการควบคุมภายใน การอนุมัติรายการ
และอนุมัติวงเงินของฝ่ายบริหารสอดคล้องกับนโยบาย และอำนาจอนุมัติที่กำหนดไว้

 สอบทานให้บริษัทฯ มีการบริหารงานตามหลักการของการกำกับดูแลกิจการที่ดี
เพื่อให้การปฏิบัติงาน มีความโปร่งใส สร้างความเชื่อมั่นให้แก่ผู้มีส่วนได้เสีย


พิจารณาความเป็นอิสระของสายตรวจสอบภายในรวมทั้งพิจารณาอนุมัติขอบเขตและแผนการตรวจสอบประจำปี
พิจารณารายงานผลการตรวจสอบ
และติดตามผลการแก้ไขตามรายงานการตรวจสอบในประเด็นสำคัญอย่างสม่ำเสมอเพื่อให้การปฏิบัติงานของบริษัทฯ
เป็นไปอย่างมีประสิทธิภาพ

 ทบทวนกฎบัตรคณะกรรมการตรวจสอบ
เพื่อให้มั่นใจว่าการปฏิบัติงานในปีที่ผ่านมาครบถ้วนตามที่ได้รับมอบหมาย
และสอดคล้องกับแนวทางปฏิบัติที่ดีของตลาดหลักทรัพย์ฯ และเหมาะสมกับธุรกิจของบริษัทฯ

 พิจารณาคัดเลือกผู้สอบบัญชีและค่าตอบแทนประจำปี 2551/2552 โดยพิจารณาถึงคุณภาพงาน
สถานะของผู้สอบบัญชี ข้อจำกัดที่มีสาระสำคัญ หรือข้อกำหนดของตลาดหลักทรัพย์ฯ
หรือหน่วยงานอื่นที่เกี่ยวข้อง

 ประชุมเป็นการเฉพาะกับผู้สอบบัญชีโดยไม่มีฝ่ายจัดการร่วมประชุมด้วย
เพื่อให้ความมั่นใจว่าผู้สอบบัญชี มีความเป็นอิสระ และเป็นกลางในการปฏิบัติงาน

คณะกรรมการตรวจสอบมีความเห็นว่าในรอบระยะเวลาบัญชีปี 2551/2552 บริษัทฯ
จัดให้มีระบบการควบคุมภายในที่เพียงพอและเหมาะสม
รวมทั้งมีกระบวนการที่ช่วยให้เกิดความมั่นใจว่าการปฏิบัติงานของบริษัทฯ
เป็นไปตามกฎหมายที่เกี่ยวข้องและการกำกับดูแลกิจการที่ดี
ตลอดจนมีการจัดทำและเปิดเผยข้อมูลในรายงานทางการเงินของบริษัทฯ ที่เชื่อถือได้

นอกจากนี้คณะกรรมการตรวจสอบได้พิจารณาการปฏิบัติงานของผู้สอบบัญชีในรอบระยะเวลาบัญชี
ปีที่ผ่านมาและพิจารณากำหนดค่าตอบแทนผู้สอบบัญชีนำเสนอคณะกรรมการบริษัท
และได้รับอนุมัติจากที่ประชุมสามัญผู้ถือหุ้น ประจำปี 2551 ให้แต่งตั้งผู้สอบบัญชีบริษัท สำนักงาน
เอินส์ท แอนด์ ยัง จำกัด เป็นผู้สอบบัญชีของบริษัทต่ออีกวาระหนึ่ง
เนื่องจากคณะกรรมการตรวจสอบเห็นว่าเป็นผู้มีความเข้าใจธุรกิจของบริษัทฯ เป็นอย่างดี
ประกอบวิชาชีพด้วยความเป็นกลาง เป็นอิสระ และส่งมอบงานตรงต่อเวลาอย่างสม่ำเสมอ
โดยมีรายชื่อผู้สอบบัญชี ดังนี้

นายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182

นางนงลักษณ์ พุ่มน้อย ผู้สอบบัญชีรับอนุญาตเลขที่ 4172

นางสาวรุ้งนภา เลิศสุวรรณกุล ผู้สอบบัญชีรับอนุญาตเลขที่ 3156

นางสาวสุมาลี รีวราบัณฑิต ผู้สอบบัญชีรับอนุญาตเลขที่ 3970

ศาสตราจารย์ไพจิตร โรจนวานิช

ประธานกรรมการตรวจสอบ

31 สิงหาคม 2552

กฎบัตรคณะกรรมการตรวจสอบ

วัตถุประสงค์

คณะกรรมการบริษัท
ได้มอบหมายให้คณะกรรมการตรวจสอบปฏิบัติหน้าที่เพื่อสนับสนุนด้านการกำกับดูแลกิจการ
การสอบทานความถูกต้องเชื่อถือได้ของรายงานทางการเงิน ระบบการควบคุมภายใน
ระบบการบริหารความเสี่ยง การตรวจสอบภายใน
การปฏิบัติตามกฎหมายและระเบียบข้อบังคับที่เกี่ยวข้องรวมถึงการกำกับดูแลการปฏิบัติงานของบริษัทย่อยและบริษัทร่วม
เพื่อให้การบริหารจัดการต่าง ๆ ของบริษัทและบริษัทย่อยและบริษัทร่วมเป็นไปอย่างมีประสิทธิภาพ
ประสิทธิผล และโปร่งใส

1.  องค์ประกอบ

    1.  คณะกรรมการบริษัท หรือ ผู้ถือหุ้นเป็นผู้แต่งตั้งประธานคณะกรรมการตรวจสอบ
        และกรรมการตรวจสอบ ตามหลักเกณฑ์ เงื่อนไข
        และข้อบังคับของตลาดหลักทรัพย์แห่งประเทศไทย

    2.  คณะกรรมการตรวจสอบประกอบด้วยกรรมการอย่างน้อย 3 ท่าน โดยต้องประกอบด้วย
        ผู้มีความรู้ และประสบการณ์เพียงพอในการทำหน้าที่สอบทานงบการเงินได้อย่างน้อย 1
        ท่าน

    3.  หัวหน้าหน่วยงานตรวจสอบภายในเป็นเลขานุการของคณะกรรมการตรวจสอบ

2.  คุณสมบัติ

    1.  เป็นกรรมการอิสระตามหลักเกณฑ์ เงื่อนไข
        และข้อบังคับที่ตลาดหลักทรัพย์แห่งประเทศไทยกำหนด
        และสามารถให้ความเห็นหรือรายงานผลการปฏิบัติงานตามหน้าที่ที่ได้รับมอบหมายอย่างอิสระ

    2.  สามารถปฏิบัติงานได้อย่างเพียงพอในฐานะเป็นกรรมการตรวจสอบ

3.  วาระการดำรงตำแหน่ง

  ประธานกรรมการตรวจสอบและกรรมการตรวจสอบ
  ดำรงตำแหน่งตามวาระการดำรงตำแหน่งของกรรมการบริษัท

4.  หน้าที่ และความรับผิดชอบ

    1.  การควบคุมภายใน และการตรวจสอบภายใน

        1.  สอบทานให้บริษัทมีระบบการควบคุมภายใน (Internal control)
            และระบบการตรวจสอบภายใน (Internal Audit) ที่เหมาะสมและมีประสิทธิผล

        2.  พิจารณาความเป็นอิสระของหน่วยงานตรวจสอบภายใน

        3.  พิจารณาอนุมัติแผนการตรวจสอบประจำปีของบริษัทร่วมกับหน่วยงานตรวจสอบภายใน
            โดยคำนึงถึงความเสี่ยงที่เกี่ยวข้อง

        4.  ดูแลให้ฝ่ายจัดการมีการแก้ไขข้อบกพร่องที่ตรวจสอบพบ
            และติดตามให้หน่วยงานที่เกี่ยวข้องแก้ไขข้อบกพร่องนั้น
            เพื่อให้การดำเนินงานเป็นไปอย่างมีประสิทธิภาพ

        5.  สอบทานหลักฐาน หรือ
            ไต่สวนภายในเมื่อมีข้อสงสัยว่ามีการดำเนินการที่อาจมีผลกระทบต่อองค์กรมีนัยสำคัญ
            หรือ มีข้อบกพร่อง หรือ มีความขัดแย้งทางผลประโยชน์ที่อาจมีผลต่อการดำเนินงาน
            หรือ ระบบการควบคุมภายใน และนำเสนอคณะกรรมการบริษัทพิจารณาต่อไป

        6.  พิจารณาแต่งตั้ง เลิกจ้าง หรือกำหนดค่าตอบแทนที่เหมาะสมแก่ผู้ตรวจสอบภายใน

    2.  รายงานงบการเงินและการเปิดเผยข้อมูล

        1.  สอบทานให้บริษัทมีรายงานทางการเงินอย่างถูกต้องตามควร เพียงพอ
            และเชื่อถือได้เป็นไปตามหลักการบัญชีที่รับรองทั่วไป

        2.  พิจารณารายการที่เกี่ยวโยง หรือ
            รายการที่อาจมีความขัดแย้งทางผลประโยชน์ให้เป็นไปตามกฎหมาย
            และข้อกำหนดของตลาดหลักทรัพย์
            เพื่อให้มั่นใจว่ามีความสมเหตุสมผลและเป็นประโยชน์สูงสุดต่อบริษัท

        3.  สอบทานหลักฐานหากมีข้อสงสัยเกี่ยวกับการดำเนินการที่อาจมีผลกระทบต่อผลการดำเนินงานของบริษัทอย่างมีนัยสำคัญ
            หรือ ความขัดแย้งทางผลประโยชน์ที่อาจมีผลกระทบต่อการดำเนินงานของบริษัท

    3.  ผู้สอบบัญชี

        1.  พิจารณา คัดเลือก เสนอค่าตอบแทน และเสนอแต่งตั้งบุคคลซึ่งมีความเป็นอิสระ
            เพื่อทำหน้าที่เป็นผู้สอบบัญชีของบริษัท

        2.  เข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วยอย่างน้อยปีละ
            1 ครั้ง

        3.  เสนอแนะให้ผู้สอบบัญชีสอบทาน หรือ
            ตรวจสอบรายการที่เห็นว่าจำเป็นและเป็นเรื่องสำคัญในระหว่างการตวจสอบบัญชีของบริษัทได้

    4.  การปฏิบัติตามข้อกำหนดและกฎหมาย

        1.  สอบทานว่าบริษัทได้มีการปฏิบัติตามกฎหมาย ข้อกำหนดของตลาดหลักทรัพย์
            หรือกฎระเบียบของหน่วยงานราชการ

        2.  สอบทานหลักฐาน กรณีมีข้อสงสัยว่ามีรายการหรือการกระทำใดๆ
            ที่อาจฝ่าฝืนกฎหมาย หรือข้อกำหนดของตลาดหลักทรัพย์ หรือ
            กฎระเบียบของหน่วยงานราชการ ซึ่งมีหรือาจมีผลกระทบต่อฐานะการเงิน
            และผลการดำเนินงานของบริษัทอย่างมีนัยสำคัญ

    5.  การบริหารความเสี่ยง

  สอบทานระบบการบริหารจัดการความเสี่ยง

6.  ความรับผิดชอบอื่นๆ

  ประสานงานกับคณะกรรมการตรวจสอบบริษัทในเครือ (ถ้ามี)
  ในการปฏิบัติงานตรวจสอบของบริษัทและบริษัทในกลุ่ม รวมถึงการปฏิบัติงานในภารกิจอื่น ๆ
  ตามที่คณะกรรมการบริษัทมอบหมาย

7.  การจัดหาผู้เชี่ยวชาญเฉพาะด้าน

  ในกรณีจำเป็นคณะกรรมการตรวจสอบอาจเสนอแนะคณะกรรมการบริษัทให้มีการว่าจ้าง
  หรือนำผู้เชี่ยวชาญเฉพาะด้านมาร่วมพิจารณาปรึกษาในการแก้ปัญหาของบริษัท

5.  การประชุม

    1.  กำหนดให้มีการประชุมคณะกรรมการตรวจสอบตามปกติเดือนละ 1 ครั้ง
        ทั้งนี้อาจมีการจัดการประชุมเพิ่มเติมจากที่กำหนดได้ตามที่เห็นสมควร

    2.  องค์ประชุมคณะกรรมการตรวจสอบ
        ประกอบด้วยจำนวนผู้เข้าประชุมไม่น้อยกว่ากึ่งหนึ่งของกรรมการตรวจสอบทั้งหมด

    3.  คณะกรรมการตรวจสอบมีอำนาจเชิญฝ่ายจัดการ หรือ ผู้ที่เกี่ยวข้องเข้าร่วมประชุม
        ชี้แจงให้ความเห็น หรือ จัดส่งเอกสารที่เกี่ยวข้องตามความจำเป็นได้

    4.  กรรมการตรวจสอบที่มีส่วนได้เสียในเรื่องใด
        กรรมการตรวจสอบท่านนั้นจะไม่เข้าร่วมประชุม หรืองดแสดงความเห็นในเรื่องดังกล่าว

6.  การรายงาน

    1.  รายงานต่อคณะกรรมการบริษัทเพื่อดำเนินการปรับปรุงแก้ไข
        กรณีที่มีการกระทำที่อาจมีผลกระทบต่อองค์กรอย่างมีนัยสำคัญทั้งในเรื่องฐานะการเงิน
        ผลการดำเนินงาน ความขัดแย้งทางผลประโยชน์การทุจริต ข้อบกพร่องต่าง ๆ
        ที่เกี่ยวกับระบบการควบคุมภายใน การปฏิบัติที่ขัดต่อกฎหมาย
        หรือต่อข้อกำหนดของตลาดหลักทรัพย์ หรือ กฎระเบียบของหน่วยงานราชการ

    2.  จัดทำรายงานสรุปการปฏิบัติหน้าที่ และการกำกับดูแลกิจการของคณะกรรมการตรวจสอบ
        แสดงไว้ในรายงานประจำปีของบริษัท